FIȘĂ DE EXERCIȚII – ALCHENE
                               Clasa  a X-a
                                        Prof. Trușcă Cristina Ramona , Liceul Teoretic „Ion Barbu”, București
   I. A. Citiți următoarele enunțuri. Dacă apreciați că enunțul este adevărat scrieți, pe foaia de examen, numărul de ordine al enunțului și litera A. Dacă apreciați că enunțul este fals scrieți, pe foaia de examen, numărul de ordine al enunțului și litera F. 
1. Formula brută CH, aparține etenei. 
2. Reacţiile comune alcanilor şi alchenelor sunt cele de substituție. 
3. Acidul clorhidric se adiţionează conform regulii lui Markovnikov la 1-butenă. 
4. Etena este solubilă în apă. 
5. Cloroetanul este monomer în reacțiile de polimerizare.
6. Polietena este utilizată la izolarea cablurilor electrice.
7. Aditia clorului la izobutenă conduce la un derivat monobromurat.
8.Al treilea termen din seria alchenelor este butena.
9. Butena prezintă izomeri de catenă
10.Punctul de fierbere al propanului este mai mare decât punctul de fierbere al propenei.

  II. Pentru fiecare item al acestui subiect, notați numai litera corespunzătoare răspunsului corect. Fiecare item are un singur răspuns corect. 
1. Numărul radicalilor monovalenţi proveniţi de la propenă, este egal cu:
 a. 2 b. 3 c. 4 d. 1
2. Numărul de alchene izomere de poziție cu formula moleculară C6H12, este: 
a. 2 b. 3 c. 4 d. 5 
3. Hidrocarbura care nu decolorează apa de brom, este:
 a. propena b. 1-butina c. butanul  d. etina 
4. Numărul de  alchene izomere care formează prin hidrogenare 2,3-dimetilbutan este:
a.3                   b. 4                   c.2                      d.1
5. Au în moleculă același raport atomic carbon : hidrogen toți termenii din seria omoloagă a: 
a. alcanilor;     b. alchinelor;    c. alchenelor;     d. arenelor


III. O hidrocarbură (A) are formula de structură: 
CH3 -CH2- CH = C (CH3 )-CH2- CH2 -CH3 
 a. Notați denumirea clasei de hidrocarburi alifatice din care face parte hidrocarbura (A).
 b. Scrieți raportul atomic Cterţiar : Ccuaternar din molecula hidrocarburii(A). 
 c. Notați raportul dintre numărul legăturilor covalente simple σ(sigma) carbon-carbon și numărul electronilor implicați în legături covalente π(pi) din molecula hidrocarburii (A). 
 d. Notați denumirea științifică (I.U.P.A.C.) a hidrocarburii (A). 
 e. Scrieți formula de structură a unui izomer de catenă al hidrocarburii (A). . 
 f.Notaţi formula moleculară a hidrocarburii (A). 
 g. Determinaţi raportul masic de combinare C : H din hidrocarbura (A).
 h. Calculaţi masa de hidrocarbură (A), exprimată în grame, care conține aceeași cantitate de hidrogen ca cea conținută în 7,2 kg de pentan.
  
IV. Se aditionează acid clorhidric  la 6,72mL de propenă în condiții normale. Calculează masa de produs de reactie obținut de puritate 80%, știind că randamentul procesului este 70%.                                                                                                                                   
V a. Scrieți ecuațiile reacțiilor de hidrogenare a etenei și a propenei, în prezența nichelului.
     b. Un amestec de etenă, propan, propenă și hidrogen în raport molar 4 : 1 : 2 : 8 se trece peste un catalizator de nichel, sub presiune și la temperatură ridicată. Calculați raportul dintre numărul de moli de substanțe din amestecul inițial și numărul de moli de substanțe din amestecul final.
VI.Un amestec de propenă  și etenă, în raport molar 1: 2, se supune arderii. Știind că în amestec sunt 88 g de propenă, determinați cantitatea de dioxid de carbon formată în urma arderii alcanilor din amestec, exprimată în moli.
VII.Un amestec gazos de metan şi etenă cu volumul de 112 cm3 (măsurat în condiţii normale) este trecut printr-un vas cu brom. 
a. Scrieţi ecuaţia reacţiei chimice de bromurare.
b. Calculaţi compoziția procentuală molară a amestecului de hidrocarburi ştiind că masa vasului a crescut cu 84 mg. 
c. Calculaţi masa de produs dibromurat care se obţine la randament de 60%.

